120 
Abdomen, dorsi instar 10 angulosum, angulis tamen hisce minus conspi- 
cuis nec nisi versus anum acutis , prominulis ; squamae abdominales a 
consimilibus dorsalibus utroque in latere profundiore sulco ab invicem 
diremptae ; ipso sulco minutis squamulis contecto , ideoque utroque cor- 
poris latere ibi molli, dorso autem abdomineque , caudae instar, loricatis 
squamis argute carinatis durioribus contectis. 
Sub caudae origine 18 series squamarum obviae caudaque igitur ibi 
1 8 angulosa ; binae series carinarum caudalium singulas id genus carinarum 
dorsalium excipiunt , quo fit , ut hae ibidem dispareant ; idem quoque 
evenit pluries in ulteriore caudae decursu, ita ut singulae series cari- 
narum caudalium inter binas easdem iterum dispareant earumque itaque 
numerus sensim imminuatur, binis illis seriebus propius ad se invicem 
accedentibus. 
In ceteris squamae ipsae corneae , tenues, transparentes , laevissimae, 
carinatae , callis sive loricis multo validioribus incumbentes , convexius- 
culis, medioque sulcatis; tales quoque deprehenduntur sub squamis corneis 
pedum Testudinis iberae , hasce simili modo figentes. 
Caput scutatum , maxima duo scuta parietalia et simplex frontale , 
interparietale triangulare inter illa situm ; reliqua minora ; rostrale quo- 
que validum , magnum , in ipso rostri apice obvium ; nares in extremo 
fere rostro ad latus utrumque sitae ; oculi duplice claudendi palpebra , 
minutis squamulis contecta ; auris externa post angulum oris sita , exi- 
guam rimam linearem atque transversam constituens ; rictus satis amplus ; 
maxilla superior parumper longior inferiore , subtus squamulis parvulis 
imbricatis contecta. 
Ille sulcus lateralis, quinque fere lineas post aurem externam inci- 
piens , in utroque corporis latere ad anum usque excurrens , tenuissimis 
squamis obsitus. 
